**Πολιτειακές εκλογές** διενεργήθηκαν πρόωρα στην Κουίνσλαντ στις 31 Ιανουαρίου 2015 για την εκλογή όλων των 89 μελών της μονοθάλαμης Νομοθετικής Συνέλευσης, της οποίας η μέγιστη θητεία είναι 3 χρόνια. 

Το Φιλελεύθερο Εθνικό Κόμμα της Κουίνσλαντ (LNP), με ηγέτη τον πρωθυπουργό Κάμπελ Νιούμαν διεκδίκησε μια δεύτερη θητεία, καθώς είχε αναδειχθεί νικητής στις πολιτειακές εκλογές του 2012, στην μεγαλύτερη ήττα κυβερνώντος κόμματος στην ιστορία της Αυστραλίας. Το LNP κέρδισε 78 έδρες και σχημάτισε την κυβέρνηση με την μεγαλύτερη πλειοψηφία εδρών στην ιστορία, έναντι 7 για τους Εργατικούς, 2 για το Αυστραλιανό Κόμμα Κάτερ και δύο για τους ανεξάρτητους. Έπειτα από την ήττα των Εργατικών, η πρωθυπουργός Άννα Μπλάι αποχώρησε από την πολιτική και την διαδέχθηκε η Αναστασία Παλατσούκ. 

Το αποτέλεσμα των εκλογών του 2015 ήταν να χάσει την πλειοψηφία του το LNP. Ο Νιούμαν έχασε την έδρα του στο Ασγκρόουβ από την προκάτοχό του, Κέιτ Τζόουνς. Ο Νιούμαν ανακοίνωσε την απόσυρσή του από την πολιτική μετά την παραδοχή της ήττας του στις εκλογές και παρέμεινε προσωρινός πρωθυπουργός. Η ηγέτης των Εργατικών, Αναστασία Παλασέι θα γίνει η πρώτη γυναίκα πρωθυπουργός στην Κουίνσλαντ.

Η ήττα των Φιλελεύθερων-Εθνικών στις εκλογές στην Κουίνσλαντ έκανε τα αυστραλιανά μέσα ενημέρωσης να κάνουν λόγο για αντικατάσταση του Αυστραλού πρωθυπουργού Τόνι Άμποτ.

Η Αναστασία Παλασέι ορκίστηκε πρωθυπουργός στις 14 Φεβρουαρίου 2015 και έλαβε εντολή να σχηματίσει κυβέρνηση μειοψηφίας.

Πλαίσιο
-------

Οι εκλογές ανακοινώθηκαν πρόωρα στις αρχές του 2015 από τον πολιτειακό πρωθυπουργό Κάμπελ Νιούμαν.

Η ανεργία αποτέλεσε σημαντικό παράγοντα για τις επιλογές των ψηφοφόρων, καθώς την περίοδο των εκλογών διαμορφώθηκε στο 6,9%, κατέχοντας, μαζί με την Τασμανία, το υψηλότερο επίπεδο σ' όλη την Αυστραλία.

Εκτός από το ALP και το LNP, στις εκλογές έλαβαν μέρος και οι Πράσινοι, το Κόμμα Πρώτα η Οικογένεια, το Αυστραλιανό Κόμμα του Κάτερ, το Ένα Έθνος κι το Ενωτικό Κόμμα του Πάλμερ.

Αποτελέσματα
------------

To Εργατικό Κόμμα αύξησε εντυπωσιακά τις έδρες του στις εκλογές του 2015, καθώς αύξησαν τις έδρες τους από τις 9 (των εκλογών του 2012) στις 44. Οι Εργατικοί κέρδισαν 44 έδρες επί συνόλου 89 στο κοινοβούλιο της Κουίνσλαντ.

  


| Κόμμα | Ποσοστό | Μετάπτωση | Έδρες (Μεταβολή) |
| --- | --- | --- | --- |
| Φιλελεύθερο Εθνικό Κόμμα της Κουίνσλαντ | 41,32% | -8,34 | 42 (-36) |
| Αυστραλιανό Εργατικό Κόμμα | 38,1% | +10,81 | 44 (+37) |
| Πράσινοι της Κουίνσλαντ | 8,43 % | +0,90 | 0 (±0) |
| Ενωτικό Κόμμα του Πάλμερ | 5,11 % | +5,11 | 0 (±0) |
| Αυστραλιανό Κόμμα του Κάτερ | 1,93% | -9,61 | 2 (±0) |
| Κόμμα Πρώτα η Οικογένεια | 1,19% | -0,17 | 0 (±0) |
| Ένα Έθνος | 0,92% | +0,82 | 0 (±0) |
| Ανεξάρτητος | 3,63% | +0,47 | 1 (-1) |
| Σύνολο 89 έδρες | Δύναμη δύο μεγάλων κομμάτων: Εργατικοί 50,9% (+13,7)/ Φιλελεύθεροι Εθνικοί 49,1% (-13,7) |

Παραπομπές
----------

1. 1 2  Αυστραλία: Ήττα Φιλελευθέρων - Εθνικών σε πολιτειακές εκλογές Αρχειοθετήθηκε 2016-03-04 στο Wayback Machine. Mega TV, 1-2-2015.
2. ↑  «New premier tipped for Queensland». *SBS World News*. AAP (Αυστραλία). 30-1-2015.. Ανακτήθηκε στις 2-2-2015.
3. ↑  Agius, Kym (31-1-2015). «Queensland election 2015: Campbell Newman concedes Ashgrove to ALP's Kate Jones». *ABC News* (Australia).. Ανακτήθηκε στις 1-2-2015.
4. ↑  Wardill, Steven; Tin, Jason (1-2-2015). «Queensland election 2015: Annastacia Palaszczuk’s Labor on brink of victory». *The Sunday Mail*.. Ανακτήθηκε στις 1-2-2015.
5. ↑  «Queensland election 2015: Annastacia Palaszczuk sworn in as Premier». *ABC News* (Australian Broadcasting Corporation). 14-2-2015.. Ανακτήθηκε στις 14-2-2015.
6. ↑  Στην οικονομία ποντάρει ο πρέμιερ του Κουίνσλαντ για επιβίωση Αρχειοθετήθηκε 2016-03-04 στο Wayback Machine. Νέος Κόσμος, 8-1-2015.
7. ↑  Βίβιαν Μόρις, Σκληρή πάλη μεταξύ των δύο μονομάχων στο Κουίνσλαντ Αρχειοθετήθηκε 2016-03-04 στο Wayback Machine. Νέος Κόσμος, 12-1-2015.
8. ↑  Atfield, Cameron (7-1-2015). «Queensland election: Minor parties line up». *Brisbane Times*.. Ανακτήθηκε στις 25-1-2015.
9. ↑  Ντίνα Γερολύμου, Σαρωτική νίκη του Εργατικού στις εκλογές στη Κουήνσλαντ Αρχειοθετήθηκε 2016-03-04 στο Wayback Machine. SBS, 1-2-2015.
10. ↑  Αυστραλία: Συντριβή των Συντηρητικών στις πολιτειακές εκλογές του Κουίνσλαντ, euro2day.gr, 1-2-2015.

Εξωτερικοί σύνδεσμοι
--------------------

* 2015 State General Election – Electoral Commission Queensland
* 2015 Queensland election – Antony Green ABC


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Queensland state election, 2015  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |